„-{Wanna Be Startin' Somethin'}-“ je generalno pozitivno ocenjena od strane savremenih muzičkih kritičara. Pesma je bila i komercijalno uspešna nalazeći se pritom među dvadeset najprodavanijih singlova širom sveta. Bila je Džeksonov peti uzastopni singl koji se našao među deset najboljih u Sjedinjenim Američkim Državama na top-listi „Bilbord hot 100“ pozicionirajući se na petom mestu. Pesma se ponovo našla na listama 2008. godine po izlasku albuma „-{Thriller 25}-“. Nakon Džeksonove smrti u junu 2009, pesma se još jednom našla na muzičkim top-listama širom sveta, većinom zahvaljujući digitalnim preuzimanjima. Za razliku od prethodnih izdanja sa albuma „-{Thriller}-“, „-{Wanna Be Startin' Somethin'}-“ nije imao spot kojim bi se promovisao ali je izvođen na svim pevačevim turnejama uključujući i na onim koji je održavao sa braćom.